ประกาศสภาเทศบาลตำบลเกาะทวด



เรื่อง ประกาศรายงานการประชุมสภาเทศบาลตำบลเกาะทวด

สมัยสามัญ สมัยที่ 1 ครั้งที่ 1/2557

......................................

ด้วยสภาเทศบาลตำบลเกาะทวด ได้ประชุมสภาเทศบาลตำบลเกาะทวด สมัยสามัญ สมัยที่ 1 ครั้งที่ 1/2557 ลงวันที่ 10 มกราคม 2557 ณ ห้องประชุมสภาเทศบาลตำบลเกาะทวด และที่ประชุมสภาเทศบาลตำบลเกาะทวด ได้มีมติรับรองรายงานการประชุมสภาเทศบาลตำบลเกาะทวด ดังกล่าวเป็นเอกฉันท์แล้ว ในการประชุมสมัยสามัญ สมัยที่ 2 ครั้งที่ 1/22557 ลงวันที่ 28 มีนาคม 2557 นั้น

อาศัยอำนาจตามความในหมวด 2 การประชุม ข้อ 33 วรรค 4 แห่งระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. 2557 แก้ไขเพิ่มเติมถึง (ฉบับที่ 2) พ.ศ.2554 สภาเทศบาลตำบลเกาะทวด ขอประกาศรายงานการประชุมสภาเทศบาลตำบลเกาะทวด สมัยสามัญ สมัยที่ 1 ครั้งที่ 1/255 ลงวันที่ 10 มกราคม 2557 รายละเอียดปรากฏตามรายงานการประชุมที่แนบท้ายประกาศนี้

จึงประกาศให้ทราบโดยทั่วกัน

ประกาศ ณ วันที่ 8 มกราคม พ.ศ. 2557

สุรินทร์ ปานสังข์

(นายสุรินทร์ ปานสังข์)

ประธานสภาเทศบาลตำบลเกาะทวด

**บันทึกรายงานการประชุมสภาเทศบาลตำบลเกาะทวด**

**สมัยสามัญ สมัยที่ 1 ครั้งที่ 1/2557**

**วันศุกร์ ที่ 10 เดือนมกราคม พ.ศ. 2557 เวลา 10.00น.**

**ณ ห้องประชุมสภาเทศบาลตำบลเกาะทวด**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้มาประชุม**

1. นายสุรินทร์ ปานสังข์ ประธานสภาเทศบาลตำบลเกาะทวด

2. นายจำนงค์ คุระพูล รองประธานสภาเทศบาลตำบลเกาะทวด

3. นายชูศักดิ์ ปานดำ สมาชิกสภาเทศบาลตำบลเกาะทวด เขต 1

4. นายสุวิทย์ ถนอมเกิด สมาชิกสภาเทศบาลตำบลเกาะทวด เขต 1

5. นางปทุมรัตน์ บัวแก้ว สมาชิกสภาเทศบาลตำบลเกาะทวด เขต 1

6. นายวิจักรพันธ์ โอมาก สมาชิกสภาเทศบาลตำบลเกาะทวด เขต 1

7. นายณัฐพงศ์ บุญทองสังข์ สมาชิกสภาเทศบาลตำบลเกาะทวด เขต 1

8. นายสมเกียรติ อักษรถึง สมาชิกสภาเทศบาลตำบลเกาะทวด เขต 2

9. นายสุเมธ เสาะแสน สมาชิกสภาเทศบาลตำบลเกาะทวด เขต 2

10.นายวิทยา เถาว์ราม สมาชิกสภาเทศบาลตำบลเกาะทวด เขต 2

11.นางสาวละไม แต้มเติม สมาชิกสภาเทศบาลตำบลเกาะทวด เขต 2

12. นายพิเชษฐ์ ทองอนันต์ สมาชิกสภาเทศบาลตำบลเกาะทวด เขต 2

13. นายจิราวุธ กรเพชร ปลัดเทศบาล/เลขานุการสภาเทศบาลตำบลเกาะทวด

**ผู้เข้าร่วมประชุม**

1. นายวรรณชาติ ยอดแก้ว นายกเทศมนตรีตำบลเกาะทวด

2. นายอรุณ อินทร์จันทร์ รองนายกเทศมนตรีตำบลเกาะทวด

3. นายเสวก ส่งขาว รองนายกเทศมนตรีตำบลเกาะทวด

4. นายรัฐศักดิ์ นาคา เลขานุการนายกเทศมนตรีตำบลเกาะทวด

5. นายวิรัช แต้มเติม ที่ปรึกษานายกเทศมนตรีตำบลเกาะทวด

6. นายวรรณรัตน์ มณีโชติ รองปลัดเทศบาลตำบลเกาะทวด

**เริ่มประชุมเวลา 10.00 น.**

จิราวุธ กรเพชร เรียนท่านประธานสภาเทศบาล ผู้บริหารและสมาชิกสภาเทศบาลตำบลเกาะทวดทุกท่าน (เลขานุการสภา/ปลัดเทศบาล) บัดนี้ได้ตรวจสอบแล้วสมาชิกสภาเทศบาลตำบลเกาะทวด ครบองค์ประชุม

เมื่อครบองค์ประชุมแล้ว เชิญท่านประธานสภาเทศบาลตำบลเกาะทวด เปิดการประชุม สมัยสามัญ สมัยที่ 1 ครั้งที่ 1/2557 วันศุกร์ ที่ 10 มกราคม 2557 เชิญท่านประธานครับ

สุรินทร์ ปานสังข์เรียนท่านนายกเทศมนตรี และ ผู้บริหารทุกท่าน เมื่อสมาชิกสภาเทศบาลตำบล(ประธานสภาฯ) เกาะทวดพร้อมแล้วผมขอเปิดการประชุม สภาเทศบาลตำบลเกาะทวดสมัยสามัญ

สมัยที่ 1 ครั้งที่ 1/2557 วันศุกร์ ที่ 10 มกราคม 2557 เวลา ๑0.0๐ น. ณ บัดนี้

**/ระเบียบวาระ...**

**-2-**

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

* 1. **ประชาสัมพันธ์การเลือกตั้งสมาชิกสภาผู้แทนราษฎร**

สุรินทร์ ปานสังข์ ขอเชิญท่านปลัดเทศบาลชี้แจงรายละเอียด การเลือกตั้งสมาชิกสภาผู้แทนราษฎร (ประธานสภาเทศบาล) เชิญครับ

จิราวุธ กรเพชร เรียนท่านประธานสภาเทศบาล ผู้บริหารและสมาชิกสภาเทศบาลตำบลเกาะทวดทุกท่าน

(เลขานุการสภา/ปลัดเทศบาล) ด้วยมีพระราชกฤษฎีกายุบสภาผู้แทนราษฎร พ.ศ. ๒๕๕6 และให้มีการเลือกตั้ง

สมาชิกสภาผู้แทนราษฎรเป็นการเลือกตั้งทั่วไป ในวันอาทิตย์ที่ 2 กุมภาพันธ์ พ.ศ. ๒๕๕7 และพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎรและการได้มาซึ่งสมาชิกวุฒิสภา พ.ศ. ๒๕๕๐ มาตรา ๕๙(๑) บัญญัติให้คณะกรรมการการเลือกตั้งกำหนดหลักเกณฑ์การดำเนินการของรัฐในการสนับสนุนการเลือกตั้งเกี่ยวกับการจัดสถานที่ปิดประกาศและที่ติดแผ่นป้ายเกี่ยวกับการเลือกตั้งในบริเวณสาธารณสถานซึ่งเป็นของรัฐให้เพียงพอและเท่าเทียมกันในการโฆษณาหาเสียงเลือกตั้งของผู้สมัครทุกคนและพรรคการเมืองทุกพรรคซึ่งคณะกรรมการการเลือกตั้งได้ออกประกาศ เรื่อง หลักเกณฑ์การดำเนินการของรัฐในการสนับสนุนการเลือกตั้งสมาชิกสภาผู้แทนราษฎร พ.ศ.๒๕๕๐ และที่แก้ไขเพิ่มเติม(ฉบับที่ ๓) พ.ศ. 2554 จึงขอประชาสัมพันธ์แจ้งให้ที่ประชุมทราบ

ที่ประชุม รับทราบ

* 1. **การรับสมัครการเลือกตั้งนายกองค์การบริหารส่วนจังหวัดนครศรีธรรมราช**

สุรินทร์ ปานสังข์ ขอเชิญท่านปลัดเทศบาลชี้แจงการเลือกตั้งนายกองค์การบริหารส่วนจังหวัด(ประธานสภาเทศบาล) นครศรีธรรมราช ที่ได้พ้นจากตำแหน่ง (ลาออก) เชิญครับ

จิราวุธ กรเพชร เรียนท่านประธานสภาเทศบาล ผู้บริหารและสมาชิกสภาเทศบาลตำบลเกาะทวดทุกท่าน

(เลขานุการสภา/ปลัดเทศบาล) ด้วยนายกองค์การบริหารส่วนจังหวัดนครศรีธรรมราช ได้พ้นจากตำแหน่ง

(ลาออก) เมื่อวันที่ 27 ธันวาคม 2556 ซึ่งระเบียบคณะกรรมการการเลือกตั้งว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2554 กำหนดให้ผู้อำนวยการเลือกตั้งประจำองค์กรปกครองส่วนท้องถิ่น ประกาศให้มีการเลือกตั้งก่อนวันเลือกตั้งไม่น้อยกว่าสามสิบวัน โดยกำหนดให้มีการเลือกตั้งในวันอาทิตย์ที่ 23 กุมภาพันธ์ 2557 และรับสมัครรับเลือกตั้งระหว่าง วันที่ 6 - 10 มกราคม 2557 จึงขอแจ้งประชาสัมพันธ์ให้ที่ประชุมรับทราบ

ที่ประชุม รับทราบ

**ระเบียบวาระที่ 2 เรื่องรับรองรายงานการประชุมสภาเทศบาลตำบลเกาะทวด สมัยวิสามัญ สมัยที่ 4**

**ครั้งที่ 1 / 2556 วันพฤหัสบดี ที่ 26 เดือนธันวาคม พ.ศ. 2556 เวลา 13.30น.**

สุรินทร์ ปานสังข์ ท่านเลขานุการสภาเทศบาลตำบลเกาะทวด ได้ส่งสำเนารายงานประชุมสภา (ประธานสภาเทศบาล) เทศบาลตำบลเกาะทวด สมัยวิสามัญ สมัยที่ 4 ครั้งที่ 1/2556 วันพฤหัสบดี

**/ ที่ 26....**

-3-

ที่ 26 เดือนธันวาคม พ.ศ. 2556 เวลา 13.30น.ให้สมาชิกสภาเทศบาลทุกท่านทราบแล้วนั้น ขอให้สมาชิกสภาเทศบาลตำบลเกาะทวด ได้ตรวจสอบรายงานการประชุมสภาเทศบาลตำบลเกาะทวดครั้งนี้แล้วว่าถูกต้องหรือไม่ ไม่ทราบว่ามีสมาชิกท่านใดจะขอแก้ไขเพิ่มเติม หรือไม่ ถ้าไม่มีขอมติที่ประชุม โปรดยกมือครับ

**มติที่ประชุม**  **มติที่ประชุมมีมติเป็นเอกฉันท์จำนวน ๑1 เสียง งดออกเสียง จำนวน 1 เสียง**

**รับรองรายงานกาประชุมสภาเทศบาลตำบลเกาะทวด สมัยวิสามัญ สมัยที่ 4 ครั้งที่ 1/๒๕๕๖ เมื่อวันที่ 26 ธันวาคม ๒๕๕๖**

**ไม่เห็นชอบ ไม่มี**

**ระเบีบบวาระที่ 3 เรื่องเสนอเพื่อพิจารณา**

**3.1 ขอความเห็นชอบกำหนดสมัยประชุมสมัยสามัญ ประจำปี พ.ศ. 2557 และกำหนด**

**สมัยประชุมสมัยสามัญ สมัยแรกประจำปี พ.ศ.2558**

สุรินทร์ ปานสังข์ การกำหนดสมัยประชุมสมัยสามัญ ประจำปี พ .ศ.2557 และ กำหนด(ประธานสภาเทศบาล) วันเริ่มประชุมสมัยแรก ประจำปี 2558 ขอเชิญท่านปลัดชี้แจงรายละเอียดครับ

จิราวุธ กรเพชร เรียนท่านประธานสภาเทศบาล ผู้บริหารและสมาชิกสภาเทศบาลตำบลเกาะทวดทุกท่าน

(เลขานุการสภา/ปลัดเทศบาล) สำหรับการกำหนดการประชุมสมัยสามัญประจำปี 2557 และ กำหนดสมัย

ประชุมสมัยสามัญ สมัยแรกประจำปี พ.ศ.2558 ตามพระราชบัญญัติเทศบาล พ.ศ. 2496 แก้ไขเพิ่มเติม (ฉบับที่ 13) พ.ศ. 2552 มาตรา 24 ในปีหนึ่งให้มีการประชุมสมัยสี่สมัย สมัยประชุมสามัญครั้งแรกและวันเริ่มประชุมสมัยประจำปีให้สภาเทศบาลกำหนด และ สมัยประชุมสามัญสมัยหนึ่ง ๆ ให้มีกำหนดไม่เกินสามสิบวัน แต่ถ้าจะขยายเวลาออกไปอีกจะต้องได้รับอนุญาตจาก ผู้ว่าราชการจังหวัด

**ที่ประชุม รับทราบ**

สุรินทร์ ปานสังข์ ตามที่ท่านปลัดเทศบาลได้ชี้แจงระเบียบ กฎหมายที่เกี่ยวข้อง กำหนดการ(ประธานสภาเทศบาล) ประชุมสมัยสามัญ ประจำปี 2557 กำหนดประชุมสี่สมัยและประชุม

สามัญสมัยหนึ่ง ๆ ให้กำหนดไม่เกินสามสิบวัน ขอให้ที่ประชุมเสนอว่าในปี 2557 แต่ละสมัยจะเริ่มเมื่อใดและมีกำหนดกี่วัน แต่เนื่องจาก ที่ประชุมได้กำหนดสมัยประชุม สมัยสามัญ สมัยแรก ไว้ในวันที่ 1-15 มกราคม 2557 หนึ่งสมัยแล้ว จึงเหลืออีกสามสมัย ขอให้สมาชิกสภาเทศบาลเสนอกำหนดประชุมสมัยสามัญที่เหลือต่อไปครับ

ละไม แต้มเติม เรียนท่านประธานสภาเทศบาล ผู้บริหารและสมาชิกสภาเทศบาลตำบลเกาะทวดทุกท่าน

(สมาชิกสภาเทศบาล) ดิฉันขอเสนอสมัยประชุมสมัยสามัญ ประจำปี 2557 ดังนี้

* สมัยสามัญ สมัยที่สอง เริ่มวันที่ 1 - 30 มีนาคม 2557
* สมัยสามัญ สมัยที่สาม เริ่มวันที่ 1 - 30 มิถุนายน 2557
* สมัยสามัญ สมัยที่สี่ เริ่มวันที่ 1 - 30 สิงหาคม 2557

**/สุรินทร์..**

**-4-**

สุรินทร์ ปานสังข์ ไม่ทราบสมาชิกท่านใดจะเสนอเป็นอย่างอื่นหรือไม่ ถ้าไม่มีผมขอผู้รับรองด้วยครับ (ประธานสภาเทศบาล) มีผู้รับรองถูกต้อง คือ นายชูศักดิ์ ปานดำ และ นายพิเชษฐ์ ทองอนันต์

ผมขอสรุปกำหนดการประชุมสมัยสามัญประจำปี 2557 ตามที่สมาชิกเสนอ ดังนี้

* สมัยสามัญ สมัยที่สอง วันที่ 1 - 30 มีนาคม 2557
* สมัยสามัญ สมัยที่สาม วันที่ 1 - 30 มิถุนายน 2557
* สมัยสามัญ สมัยที่สี่ วันที่ 1 - 30 สิงหาคม 2557

ขอมติที่ประชุมการกำหนดสมัยประชุมสภาเทศบาลตำบลเกาะทวดสมัย

สามัญ ประจำปี 2557 โปรดยกมือครับ

**มติที่ประชุม มีมติ จำนวน 11 เสียง งดออกเสียง จำนวน 1 เสียง เห็นชอบกำหนดการประชุมสภาเทศบาลตำบลเกาะทวด สมัยสามัญ ประจำปี 2557 ดังนี้**

* **สมัยสามัญ สมัยที่สอง วันที่ 1 - 30 มีนาคม 2557**
* **สมัยสามัญ สมัยที่สาม วันที่ 1 - 30 มิถุนายน 2557**
* **สมัยสามัญ สมัยที่สี่ วันที่ 1 - 30 สิงหาคม 2557**

**สุรินทร์ ปานสังข์ ต่อไป**กำหนดสมัยประชุมสมัยสามัญ สมัยแรกประจำปี พ.ศ.2558 ขอเชิญที่(ประธานสภาเทศบาล) ประชุมได้เสนอกำหนดวันประชุม ครับ

ละไม แต้มเติม เรียนท่านประธานสภาเทศบาล ผู้บริหารและสมาชิกสภาเทศบาลตำบลเกาะทวดทุกท่าน

(สมาชิกสภาเทศบาล) ดิฉันขอเสนอกำหนดสมัยประชุมสมัยสามัญ สมัยแรก ประจำปี พ.ศ.2558 เริ่ม

วันที่ 1-30 มกราคม 2558 คะ

สุรินทร์ ปานสังข์ ไม่ทราบสมาชิกท่านใดจะเสนอเป็นอย่างอื่นหรือไม่ ถ้าไม่มีผมขอผู้รับรองด้วยครับ (ประธานสภาเทศบาล) มีผู้รับรองถูกต้อง คือ นายจำนงค์ คุระพูล และ นายสุวิทย์ ถนอมเกิด

ตามที่สมาชิกเสนอกำหนดสมัยประชุมสมัยสามัญ สมัยแรก ประจำปี พ.ศ.2558 เริ่มวันที่ 1-30 มกราคม 2558 นั้น ผมขอมติที่ประชุม โปรดยกมือครับ

**มติที่ประชุม มีมติ จำนวน 11 เสียง งดออกเสียง จำนวน 1 เสียง เห็นชอบ**กำหนดสมัยประชุมสมัยสามัญ สมัยแรก ประจำปี พ.ศ.2558 เริ่มวันที่ 1 - 30 มกราคม 2558

**3.2 ขอความเห็นชอบพิจารณาอนุมัติจ่ายเงินสะสม ประจำปี พ.ศ. 2557**

สุรินทร์ ปานสังข์ ต่อไปขอความเห็นชอบพิจารณาอนุมัติจ่ายเงินสะสม ประจำปี พ.ศ. 2557 ขอ(ประธานสภาเทศบาล) เชิญท่านปลัดเทศบาล ชี้แจงระเบียบ กฎหมาย ครับ

จิราวุธ กรเพชร เรียนท่านประธานสภาเทศบาล ผู้บริหารและสมาชิกสภาเทศบาลตำบลเกาะทวดทุกท่าน

(เลขานุการสภา/ปลัดเทศบาล) ตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน

การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ.2547 และที่แก้ไขเพิ่มเติม (ฉบับที่ 2) พ.ศ. 2548 ข้อ 89 กำหนดให้องค์การปกครองส่วนท้องถิ่นสามารถใช้จ่ายเงินสะสมได้โดยให้เป็นอำนาจของสภาท้องถิ่นที่จะอนุมัติประกอบกับหนังสือสั่งการ กระทรวงมหาดไทย ที่ มท 0808.4/ว 3161 การจ่ายเงินสะสมขององค์กรปกครองส่วนท้องถิ่น ดังนี้

**/1. องค์กร...**

**-5-**

1. องค์กรปกครองส่วนท้องถิ่น อาจใช้จ่ายเงินสะสมได้โดยได้รับอนุมัติจากสภาท้องถิ่นทั้งนี้ให้ระบุวัตถุประสงค์ในการใช้จ่ายเงินให้ชัดเจน และให้คำนึงถึงประโยชน์ของประชาชนและท้องถิ่นที่จะได้รับเป็นสำคัญ
2. ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่นและเป็นกิจการทีประชาชนได้รับประโยชน์โดยตรง หากไม่ทำจะไม่สามารถแก้ไขปัญหาความเดือดร้อนของประชาชนได้ หรือท้องถิ่นอาจขาดโอกาสที่จะได้รับการพัฒนา
3. เป็นกิจการที่เกี่ยวกับการบริหารชุมชนและสังคมของประชาชนในพื้นที่ หรือกิจการที่จัดทำเพื่อบำบัดความเดือดร้อนของประชาชนหรือเป็นการเพิ่มพูนรายได้ขององค์การปกครองส่วนท้องถิ่นซึ่งหากเป็นโครงการเพื่อการลงทุน เช่น ค่าก่อสร้างอาคาร หรือซื้อที่ดิน หรือโครงการที่ใช้วงเงินงบประมาณที่มีมูลค่าสูง ให้พิจารณาดำเนินการดังนี้
   1. จัดทำเป็นงบประมาณรายจ่ายประจำปี หรืองบประมาณรายจ่ายเพิ่มเติม หรือโดยงบประมาณรายจ่ายมาตั้งจ่ายก่อนเป็นลำดับแรก
   2. กรณีที่องค์กรปกครองส่วนท้องถิ่นได้ตั้งงบประมาณ หรือโอนงบประมาณรายจ่ายมาตั้งจ่ายไว้แล้วแต่งบประมาณมีไม่เพียงพอก็อาจใช้จ่ายจากเงินสะสมสมทบเพื่อการนั้นได้ หากองค์การปกครองส่วนท้องถิ่นพิจารณาเห็นว่าเป็นโครงการที่มีความจำเป็นเร่งด่วน ในการบำบัดความเดือดร้อนของประชาชนหรือการบริการชุมชนและสังคมของประชาชนในพื้นที่ และไม่อาจรอจัดทำเป็นงบประมาณรายจ่ายประจำปีในปีต่อไปได้ก็อาจใช้จ่ายจากเงินสะสมได้ โดยจะต้องเป็นโครงการที่อยู่ในแผนพัฒนาขององค์การปกครองส่วนท้องถิ่น และ องค์การปกครองส่วนท้องถิ่น มีเงินสะสมคงเหลือเพียงพอในการบริหารงานเพื่อมิให้เกิดผลกระทบกับฐานะการคลังในระยะยาว
   3. กรณีเป็นโครงการประเภทที่ดินและสิ่งก่อสร้าง ที่ไม่อาจแยกการจัดซื้อจัดจ้างเป็นส่วน ๆ และมีรายได้ไม่เพียงพอที่จะดำเนินการในปีงบประมาณเดียวให้ตั้งงบประมาณรายจ่ายในปีปัจจุบันและปีถัดไป ตามระเบียบกระทรวงมหาดไทยว่าด้วยวิธีการงบประมาณขององค์การปกครองส่วนท้องถิ่น พ.ศ. 2541 และที่แก้ไขเพิ่มเติมถึง (ฉบับที่ 3) พ.ศ. 2543
4. ให้จัดทำประมาณการรายละเอียดโครงการที่จะใช้จ่ายจากเงินสะสมโดยระบุให้ชัดเจนว่าดำเนินการเรื่องใด สถานที่ดำเนินการที่ใด วงเงินที่จะใช้เท่าใด รวมทั้งรายละเอียดของโครงการเช่นเดียวกับการจัดทำงบประมาณรายจ่ายประจำปีได้ เพื่อเป็นข้อมูลประกอบการพิจารณาอนุมัติของสภาท้องถิ่น และเพื่อให้สามารถตรวจสอบได้

จึงขอเรียนชี้แจงให้ที่ประชุมสภาเทศบาลทราบ ครับ

**ที่ประชุม รับทราบ**

**/สุรินทร์...**

**-6-**

สุรินทร์ ปานสังข์ ตามที่ท่านปลัดเทศบาลได้ชี้แจงระเบียบ ข้อกฎหมาย ให้ที่ประชุมทราบแล้วนั้น (ประธานสภาเทศบาล) ผมขอเชิญท่านนายกเทศมนตรีชี้แจงรายละเอียด หลักการและเหตุผล

ประกอบการจ่ายเงินสะสมประจำปี พ.ศ. 2557

วรรณชาติ ยอดแก้ว เรียนท่านประธานสภาเทศบาล ผู้บริหารและสมาชิกสภาเทศบาลตำบลเกาะทวดทุกท่าน

(นายกเทศมตรี) บัดนี้ถึงเวลาที่กระผม จะขอมติจากสภาเทศบาลตำบลเกาะทวด เพื่อขออนุมัติการจ่ายเงินสะสม ประจำปี พ.ศ. 2557 ฉะนั้นในโอกาสนี้กระผมนายกเทศมนตรีตำบลเกาะทวด จึงขอแถลงให้ท่านประธานสภาเทศบาล

และสมาชิกสภาเทศบาลทุกท่านได้ทราบถึงสถานการณ์คลัง ดังต่อไปนี้

**หลักการ**

**สถานการณ์คลัง**

ในปี พ.ศ. 2556 เทศบาลตำบลเกาะทวด ยอดเงินสะสม ณ วันที่ 30 กันยายน 2556 เป็นเงินจำนวนทั้งสิ้น 2,214,331.45 บาท **หัก**  ลูกหนี้ภาษีบำรุงท้องที่ 20,549.30 บาท **หัก** ลูกหนี้อื่น ๆ 7,365.00 บาท  **หัก** เงิน ขาดบัญชี 30.00 บาท หัก เงินส่งกิจการส่งเสริมเทศบาล ปี 2556 เป็นเงิน 100.331.11 บาท **คงเหลือเงินสะสม เป็นเงิน 2,086,056..04 บาท**

**เหตุผล**

เพื่อแก้ไขความเดือดร้อนของประชาชนตำบลเกาะทวด โดยคำนึงถึงประโยชน์ของประชาชนและท้องถิ่นจะได้รับเป็นสำคัญ และเป็นการกระทำที่อยู่ในอำนาจหน้าที่ขององค์กรปกครองส่วนท้องถิ่น และเป็นภารกิจที่ประชาชนได้รับประโยชน์โดยตรงซึ่งเป็นไปตามระเบียบกระทรวงมหาดไทย ว่าด้วยการรับเงิน การเบิก จ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 และแก้ไขเพิ่มเติม (ฉบับที่ 2) พ.ศ. 2548 ข้อ 89 และตามหนังสือกระทรวงมหาดไทย ที่ มท 0808.4/ ว 3161 ลงวันที่ 12 ตุลาคม 2553 เรื่องซักซ้อมความเข้าใจเกี่ยวกับการใช้จ่ายเงินสะสมขององค์กรปกครองส่วนท้องถิ่น จึงขอความเห็นชอบจ่ายเงินสะสม ประจำปี พ.ศ. 2557 แผนงานเคหะและชุมชน งานไฟฟ้าและถนนหมวดค่าที่ดินและสิ่งก่อสร้าง รายละเอียดดังนี้

1. โครงการก่อสร้างถนนคอนกรีตเสริมเหล็กสายบ้านเกาะทวด หมู่ที่ 3 ตำบลเกาะทวด ขนาดผิวจราจรกว้าง 5.00 เมตร ยาว 300.00 เมตร หนา 0.15 เมตร พร้อมหินคลุกไหล่ทาง ข้างละ 0.50 เมตร ใช้ดินถมเสริมคันทางเดิม จำนวน 500 ลบ.ม. พร้อมติดตั้งป้ายประชาสัมพันธ์โครงการ รายละเอียดตามแบบเทศบาลตำบลเกาะทวดกำหนด งบประมาณที่ใช้ 982,000.- บาท (-เก้าแสนแปดหมื่นสองพันบาทถ้วน-)

2. โครงการซ่อมแซมถนนสายที่ชำรุดเสียหายภายในเขตเทศบาลตำบลเกาะทวด จำนวน 13 สาย ดังนี้

**/1. ถนนสาย**…

**-7-**

1. ถนนสาย รพช. – หนำพะยอม – หนองก๊กซง หมู่ที่ 8 ตำบล เกาะทวด โดยใช้วัสดุ หินคลุก จำนวน 75 ลบ.ม. พร้อมเกลี่ยเรียบ

2. ถนนสายบางวัดตะวันออก 2 หมู่ที่ 1 โดยใช้วัสดุหินคลุก จำนวน 100 ลบ.ม. พร้อมเกลี่ยเรียบ

3. ถนนสายเกษตร – ดอนหัน หมู่ที่ 1 โดยใช้วัสดุหินคลุก จำนวน 180 ลบ.ม. พร้อมเกลี่ยเรียบ

4. ถนนสายดอนหันตะวันตก หมู่ที่ 1 โดยใช้วัสดุหินคลุก จำนวน 80 ลบ.ม. พร้อมเกลี่ยเรียบ

5. ถนนสายบางบูชา – ปากคลอง หมู่ที่ 3 – 2 โดยใช้วัสดุหินคลุก จำนวน 35 ลบ.ม. พร้อมเกลี่ยเรียบ

6. ถนนสายบ้านนายวศิลป์และบ้านนางสมพร หมู่ที่ 2 โดยใช้วัสดุหินคลุก จำนวน 50 ลบ.ม. พร้อมเกลี่ยเรียบ

7. ถนนสายบ้านเกาะทวด – โรงเรียนโศภนคณาภรณ์ หมู่ที่ 3 – 2 โดยใช้วัสดุหินคลุก จำนวน 30 ลบ.ม. พร้อมเกลี่ยเรียบ

8. ถนนสายวัดโบสถ์ – เกาะโพธิ์ หมู่ที่ 5 – 7 โดยใช้วัสดุหินคลุก จำนวน 50 ลบ.ม. พร้อมเกลี่ยเรียบ

9. ถนนสายเกาะน้อย – สุดเขตติดต่อตำบลชะเมา หมู่ที่ 7 โดยใช้วัสดุหินคลุก จำนวน 80 ลบ.ม. พร้อมเกลี่ยเรียบ

10. ถนนสายหัวป่าขลู่ – ดอนสำราญ หมู่ที่ 6 – 7 โดยใช้วัสดุหินคลุก จำนวน 90 ลบ.ม. พร้อมเกลี่ยเรียบ

11. ถนนสายค้อ – เกาะจาก หมู่ที่ 4 – 6 โดยใช้วัสดุหินคลุก จำนวน 35 ลบ.ม. พร้อมเกลี่ยเรียบ

12. ถนนสายค้อตะวันตก – ออก หมู่ที่ 5 – 4 โดยใช้วัสดุหินคลุก จำนวน 50 ลบ.ม. พร้อมเกลี่ยเรียบ

13. ถนนสายนาใน หมู่ที่ 5 โดยใช้วัสดุหินคลุก จำนวน 30 ลบ.ม. พร้อมเกลี่ยเรียบ

และเกรดเกลี่ยปรับระดับถนน จำนวน 3 สาย ดังนี้

1. ถนนสาย รพช. – หนำพะยอม – หนองก๊กซง หมู่ที่ 8 ขนาดกว้าง 5.00 เมตร ยาว 1,000.00 เมตร

2. ถนนสายวัดโบสถ์ – เกาะโพธิ์ หมู่ที่ 5 – 7 ขนาดกว้าง 5.00 เมตร ยาว 1,800.00 เมตร

3. ถนนสายค้อ – เกาะจาก หมู่ที่ 4 – 6 ขนาดกว้าง 5.00 เมตร ยาว 1,000.00 เมตร

โดยใช้วัสดุหินคลุกพร้อมเกลี่ยเรียบ รวมทั้งหมด จำนวน 885 ลบ.ม. และเกรดเกลี่ย รวมพื้นที่ 19,000.00 ตร.ม. พร้อมติดตั้งป้ายประชาสัมพันธ์โครงการ 1 ป้าย โดยใช้งบประมาณ 605,000.- บาท (-หกแสนห้าพันบาทถ้วน-)

**รวมจำนวนเงินทั้งสิ้น 1,587,000.- บาท**

**/อนึ่ง...**

**-8-**

อนึ่ง เนื่องจากเทศบาลตำบลเกาะทวด ได้ประสบปัญหาอุทกภัยตั้งแต่วันที่ 23 พฤศจิกายน 2556 เป็นต้นมา มีผลกระทบและเกิดความเสียหายแก่สิ่งสาธารณูปโภค ก่อให้เกิดความเดือดร้อนแก่ประชาชนในพื้นที่ โดยเฉพาะถนนสายต่าง ๆ ได้รับความเสียหายมาก จำเป็นต้องเร่งแก้ไขปัญหาโดยเร่งด่วน ประกอบกับเทศบาลตำบลเกาะทวดตั้งงบประมาณไว้ไม่เพียงพอต่อการแก้ไข

ดังกล่าว จึงจำเป็นต้องขออนุมัติสภาเทศบาลตำบลเกาะทวด เพื่อจ่ายเงินสะสมตามอำนาจต่อไป ตามที่กระผมเสนอใช้เงินสะสม มาดำเนินการโครงการก่อสร้างถนนคอนกรีตเสริมเหล็กสายบ้านเกาะทวด หมู่ที่ 3 ตำบลเกาะทวด ขนาดผิวจราจรกว้าง 5.00 เมตร ยาว 300.00 เมตร หนา 0.15 เมตร พร้อมหินคลุกไหล่ทาง ข้างละ 0.50 เมตร ใช้ดินถมเสริมคันทางเดิม จำนวน 500 ลบ.ม. พร้อมติดตั้งป้ายประชาสัมพันธ์โครงการ รายละเอียดตามแบบเทศบาลตำบลเกาะทวดกำหนด งบประมาณที่ใช้ 982,000.- บาท (-เก้าแสนแปดหมื่นสองพันบาทถ้วน-) นั้น เนื่องจากพื้นที่ หมู่ที่ 3 เมื่อเกิดอุทกภัย ถนนเกิดการชำรุดเสียหายเป็นอย่างมากทุกปี เราต้องนำงบประมาณไปปรับปรุงซ่อมแซมทุกปี ผมขอนำเงินสะสมก่อสร้างถนนคอนกรีตเสริมเหล็กสายบ้านเกาะทวด ผมหวังว่าสมาชิกสภาเทศบาลทั้ง 2 เขต คงเข้าใจและเห็นความเดือดร้อนของประชาชนทีได้รับผลกระทบ นอกจากนี้งบประมาณปกติตามเทศบัญญัติงบประมาณรายจ่ายประจำปี 2557 ที่ตั้งไว้ในส่วนโครงสร้างพื้นฐาน ก็จะเร่งดำเนินการโดยเร็วเพื่อแก้ไขปัญหาความเดือดร้อน จากผลกระทบภัยพิบัติ (อุทกภัย) ครับ

**ที่ประชุม รับทราบ**

สุรินทร์ ปานสังข์ ตามที่ท่านนายกเทศมนตรีตำบลเกาะทวด ได้แจ้งหลักการและเหตุผล(ประธานสภาเทศบาล) การนำเงินสะสม ประจำปี พ.ศ. 2557 ไปดำเนินการช่วยเหลือประชาชน

ความเดือดร้อนจากอุทกภัยในพื้นที่ ตามโครงการที่ได้แจ้งแล้วนั้น รวมงบประมาณทั้งสิ้น 1,587,000 บาท ไม่ทราบว่าท่านสมาชิกท่านใดมีข้อคิดเห็นและเสนอเพิ่มเติมครับ

สุเมธ ปานสังข์ เรียนท่านประธานสภาเทศบาล ผู้บริหารและสมาชิกสภาเทศบาลตำบล (สมาชิกสภา) เกาะทวดทุกท่าน ผมขอทราบอัตราการก่อสร้างถนนคอนกรีตเสริมเหล็ก

ตารางเมตรเท่าไรครับ

วรรณชาติ ยอดแก้ว เรียนท่านประธานสภาเทศบาล ผู้บริหารและสมาชิกสภาเทศบาลตำบล(นายกเทศมนตรี) เกาะทวดทุกท่าน ตามที่ท่านสุเมธ เสาะแสน ขอทราบอัตราการก่อสร้าง

ถนนคอนกรีตเสริมเหล็ก อัตราตารางเมตรละ 650 บาท ครับ

จิราวุธ กรเพชร เรียนท่านประธานสภาเทศบาล ผู้บริหารและสมาชิกสภาเทศบาลตำบล(เลขานุการสภา/ปลัดเทศบาล) เกาะทวดทุกท่าน การจ่ายเงินสะสม กำหนดให้องค์การปกครองส่วนท้องถิ่น

สามารถใช้จ่ายเงินสะสมได้โดยให้เป็นอำนาจของสภาท้องถิ่นที่จะอนุมัติ กระทำ

**/ได้เฉพาะ...**

**-9-**

ได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่น และเป็นกิจการที่ประชาชนได้รับประโยชน์โดยตรง หากไม่ทำจะไม่สามารถแก้ไขปัญหาความเดือดร้อนของประชาชนได้ พื้นที่ตำบลเกาะทวดได้เกิดอุทกภัย ถนนทุกสาย

ได้รับความเสียหายจากน้ำท่วมขังเป็นเวลานาน ตามที่นายกเทศมนตรีได้ชี้แจงโครงการฯ ที่นำเงินสะสม ประจำปี พ.ศ. 2557 จำนวนเงิน 1,587,000 บาท

และต้องดำเนินการโดยเร่งด่วน เพื่อแก้ไขปัญหาความเดือดร้อนของประชาชน และจะได้ใช้เส้นทางได้สะดวก และปลอดภัย จึงขอความเห็นชอบการจ่ายเงินสะสมจากสภาเทศบาลตำบลเกาะทวด ต่อไป

สุรินทร์ ปานสังข์ โครงการจ่ายเงินสะสม ประจำปี พ.ศ. 2557 สมาชิกสภาท่านใดจะ(ประธานสภาเทศบาล) เสนอเพิ่มเติมหรือไม่ครับ

พิเชษฐ์ ทองอนันต์ เรียนท่านประธานสภาเทศบาล ผู้บริหารและสมาชิกสภาเทศบาลตำบลเกาะทวด

(สมาชิกสภาเทศบาล) ทุกท่าน โครงการฯ ที่ท่านนายกเทศมนตรีชี้แจง เป็นถนนสายหลักของตำบล

หรือไม่ครับ และผมขอเสนอให้สมาชิกพิจารณา ถนนเหมืองสาย รพช. หมู่ที่ 7 ประมาณ 2 กิโลเมตร ทางเทศบาลไม่ได้ไปดำเนินการซ่อมแซมหลายปีแล้ว ตอนนี้ถนนเป็นหลุ่มเป็นบ่อมาก ผมขอเสนอสภาเทศบาลให้ดำเนินการจัดสรรงบประมาณไปดำเนินการ ประชาชนจะได้ใช้เส้นทางขนส่งสินค้าทางเกษตรได้รวมทั้ง ขอให้ผู้บริหารรีบดำเนินเร่งด่วนปัญหาถนนสายต่าง ๆ ที่ได้รับความเสียหายจากน้ำท่วม เมื่อเดือนพฤศจิกายน 2556 ที่ผ่านมาด้วยครับ

วรรณชาติ ยอดแก้ว เรียนท่านประธานสภาเทศบาล ผู้บริหารและสมาชิกสภาเทศบาลตำบล(นายกเทศมนตรี) เกาะทวดทุกท่าน ตามที่ท่านพิเชษฐ์ ทองอนันต์ เสนอ ผมจะให้กองช่างลงพื้นที่ไป

ตรวจสอบ เนื่องจากถนนสายดังกล่าวไม่ได้บรรจุไว้ในงบประมาณประจำปี 2557 และจะดำเนินการจัดหางบประมาณเพื่อเข้าไปดำเนินการซ่อมแซม ปรับปรุง ถนนสายเหมือง รพช. รวมทั้งข้อเสนอดังกล่าวต่อไปครับ

**ที่ประชุม รับทราบ**

สุเมธ เสาะแสน เรียนท่านประธานสภาเทศบาล ผู้บริหารและสมาชิกสภาเทศบาลตำบล (สมาชิกสภาเทศบาล) เกาะทวดทุกท่าน เรื่องน้ำประปาหมู่ที่ 7 ต้องเร่งซ่อมแซมประชาชนได้รับ

ความเดือดร้อน ผมอยากให้นำเงินสะสมมาดำเนินการซ่อมแซมและขุดเจาะบ่อบาดาล ถ้าเงินสะสมมีไม่พอจ่าย ผมขอปรึกษานำงบกลางมาดำเนินการได้หรือไม

วรรณชาติ ยอดแก้ว เรียนท่านประธานสภาเทศบาล ผู้บริหารและสมาชิกสภาเทศบาลตำบลเกาะทวด

(นายกเทศมนตรี) ทุกท่าน ตามที่ท่านสุเมธ เสาะแสน เสนอ ทุกหมู่บ้านประชาชนได้รับความเดือดร้อน แต่เราต้องช่วยเหลือดำเนินการหมู่บ้านที่ได้รับความเดือดร้อนมากที่สุดในการแก้ไขปัญหา และจะดำเนินการขุดเจาะบ่อบาดาลเพิ่ม หมู่ที่ 5 และ หมู่ที่ 7 เนื่องจากเมื่อเกิดฝนทิ้งช่วงจะได้รับผลกระทบก่อนหมู่บ้านอื่น ๆ ขอเรียนชี้แจงให้ที่ประชุมทราบ ผมขอให้ท่านปลัดชี้แจงเกี่ยวกับงบประมาณ งบกลาง สามารถนำมาใช้ได้หรือไม่

**/จิราวุธ...**

**-10-**

จิราวุธ กรเพชร เรียนท่านประธานสภาเทศบาล ผู้บริหารและสมาชิกสภาเทศบาลตำบลเกาะทวด(เลขานุการสภา/ปลัดเทศบาล) ทุกท่าน การซ่อมแซมประปาอาจใช้งบกลาง แต่ต้องใช้ทำที่โครงการจำเป็น

เร่งด่วนหากล้าช้าจะเกิดความเสียหายแก่ราชการต้องตรวจสอบยอดเงินคงเหลืออีกครั้งหนึ่ง ส่วนเงินสะสมต้องกันเอาไว้เป็นค่าใช้ประจำ เช่น เงินเดือนข้าราชการ

พนักงาน เงินเดือนผู้บริหาร สมาชิกสภา และค่าใช้จ่ายประจำ ต้องกันเอาไว้ อย่างน้อย 2-3 เดือน ก่อนที่รัฐบาลจะโอนงบประมาณปี 2558

**ที่ประชุม รับทราบ**

สุรินทร์ ปานสังข์ ไม่ทราบว่าสมาชิกสภาเทศบาลตำบลเกาะทวดท่านใด จะเสนอเรื่องอื่น(ประธานสภาเทศบาล) ใดเพิ่มเติม ถ้าไม่มี ผมขอมติที่ประชุมสภาเทศบาล ขอความเห็นชอบพิจารณา

อนุมัติจ่ายเงินสะสม ประจำปี พ.ศ. 2557 จำนวนเงิน 1,587,000.- บาท ตามโครงการฯ ที่ได้เสนอ โปรดยกมือครับ

**มติที่ประชุม มีมติเป็นเอกฉันท์เห็นชอบ จำนวน ๑1 เสีย งดออกเสียง จำนวน 1 เสียง อนุมัติให้จ่ายเงินสะสม ประจำปี พ.ศ. 2557 จำนวนเงินทั้งสิ้น 1,587,000.- บาท ตามโครงการฯ ที่ได้เสนอ**

**ไม่เห็นชอบ ไม่มี**

**ระเบียบวาระที่ 4 พิจารณาเรื่องอื่น ๆ**

**สุรินทร์ ปานสังข์** ไม่ทราบว่าสมาชิกสภาเทศบาลตำบลเกาะทวดท่านใด จะเสนอเรื่องอื่น **(ประธานสภาฯ)** ใดเพิ่มเติมอีกหรือไม่

ชูศักดิ์ ปานดำ เรียนท่านประธานสภาเทศบาล ผู้บริหารและสมาชิกสภาเทศบาลตำบลเกาะทวด

(สมาชิกสภาเทศบาล) ทุกท่าน ขอขยายเขตประปา ซอยเกษตรพัฒนา ในซอยนี้ยังไม่มีน้ำประปาใช้ครับ

วิจักรพันธ์ โอมาก เรียนท่านประธานสภาเทศบาล ผู้บริหารและสมาชิกสภาเทศบาลตำบลเกาะทวด

(สมาชิกสภาเทศบาล) ทุกท่าน ขอให้ทางเทศบาลดำเนินการซ่อมแซมไฟฟ้าที่ชำรุดเสียหาย และขอให้

เพิ่มจำนวนไฟฟ้าสาธารณะเพิ่มขึ้น เพื่ออำนวยความสะดวกให้กับประชาชนทั้งในด้านทรัพย์สินและการสัญจร ครับ

วรรณชาติ ยอดแก้ว เรียนท่านประธานสภาเทศบาล ผู้บริหารและสมาชิกสภาเทศบาลตำบล(นายกเทศมนตรี) เกาะทวด การซ่อมแซมไฟฟ้าที่ชำรุดเสียหาย ตอนนี้ดำเนินการสั่งซื่ออุปกรณ์

ไฟฟ้าอยู่ และจะเร่งให้เจ้าหน้าที่ดำเนินการโดยเร่งด่วน ทางเทศบาลจัดซื้ออุปกรณ์ต่าง ๆ มาประกอบ ถ้าเทศบาลให้ทางไฟฟ้าติดตั้งและประกอบให้ชุดละ 6, 500 บาท เจ้าหน้าที่ของเทศบาลประกอบจะประหยัดค่าใช้จ่าย ครับ

**ที่ประชุม รับทราบ**

**สุรินทร์ ปานสังข์**  ไม่ทราบว่าสมาชิกสภาเทศบาลตำบลเกาะทวดท่านใด จะเสนอเรื่องอื่น (ประธานสภาฯ)ใดเพิ่มเติมอีกหรือไม่ ถ้าไม่มีขอบคุณสมาชิกทุกท่านและขอปิดการ

ประชุม ณ บัดนี้

**/ที่ประชุม...**

**-11-**

**ที่ประชุม รับทราบ**

**เลิกประชุมเวลา 11.25 น.**

จิราวุธ กรเพชร สุรินทร์ ปานสังข์

(นายจิราวุธ กรเพชร) (นายสุรินทร์ ปานสังข์)

เลขานุการสภาเทศบาลตำบลเกาะทวด ประธานสภาเทศบาลตำบลเกาะทวด

ผู้บันทึกรายงานการประชุม ผู้ตรวจรายงานการประชุม

**คณะกรรมการตรวจรายงานการประชุมสภาเทศบาลตำบลเกาะทวด**

ชูศักดิ์ ปานดำ  ปทุมรัตน์ บัวแก้ว

(นายชูศักดิ์ ปานดำ) (นางปทุมรัตน์ บัวแก้ว)

สมาชิกสภาเทศบาลตำบลเกาะทวด เขต ๑ สมาชิกสภาเทศบาลตำบลเกาะทวด เขต ๑

วิทยา เถาว์ราม ละไม แต้มเติม

(นายวิทยา เถาว์ราม) (นางสาวละไม แต้มเติม)

สมาชิกสภาเทศบาลตำบลเกาะทวด เขต ๒ สมาชิกสภาเทศบาลตำบลเกาะทวด เขต ๒